Առաջին հերթին՝ «պայթեցին» ռուսական ԶԼՄ-ները: Այդ երկրի հանրությունը իր վրդովմունքը հայտնեց Հայաստանի վարքագծի հանդեպ: «Ուկրաինայի սինդրոմն» իր ուժագիծը արագ տեղափոխեց Հայաստանի ուղղությամբ: Ռուսաստանի իշխանությունները ստիպված էին միջամտել իրավիճակին՝ չնայած պայմանագրի ստորագրումից առաջ պաշտոնական Մոսկվան բարեհաճություն էր ցուցաբերում, իսկ ստորագրումից հետո Հայաստան ժամանեց իշխող՝ «Միացյալ Ռուսաստան» կուսակցության բարձրաստիճան մի գործիչ եւ անձամբ վստահեցրեց Սերժ Սարգսյանին, որ Ռուսաստանն աջակցում է Հայաստան-ԵՄ համաձայնագրին: Ավելի շուտ՝ պետք էր, որ դա արվեր ռուս հասարակայնության համար: Բուն Ռուսաստանում նպատակահարմար չէր այդպիսի հայտարարություն անելը. ռուս հայրենասերներին հո չէի՞ն ասելու, որ Հայաստանի մասով համաձայնության են եկել ԱՄՆ նախագահի հետ: Ռուսաստանում բոլորը միանգամից հասկացան ու անմիջապես լռեցին: